Temeljem članka 17. stavak 1. podstavak 1. Zakona o sustavu civilne zaštite (Narodne novine broj 82/15.), te članka ­­­35. Statuta Grada Ivanić-Grada (Službeni glasnik Grada Ivanić-Grada broj 02/14), Gradsko vijeće Grada Ivanić-Grada na . sjednici održanoj dana \_\_\_\_\_\_\_ 2016. godine, donijelo je

**GODIŠNJI PLAN RAZVOJA SUSTAVA CIVILNE**

**ZAŠTITE NA PODRUČJU**

**GRADA IVANIĆ-GRADA ZA 2016. GODINU**

**UVOD**

Zakonom o sustavu civilne zaštite („Narodne novine“ broj 82/2015.) određeno je da sustav civilne zaštite obuhvaća mjere i aktivnosti ( preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.

Također je definirano da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje.

Na temelju Analize o stanju sustava civilne zaštite na području Grada Ivanić-Grada , a sukladno razmjeru opasnosti, prijetnji i posljedicama većih nesreća i katastrofa, utvrđenih Procjenom ugroženosti ljudi, okoliša, materijalnih i kulturnih dobara i okoliša, s ciljem zaštite i spašavanja ljudi, materijalnih dobara te okoliša kao i ravnomjernog razvoja svih nositelja sustava civilne zaštite (vatrogasnih postrojbi i zapovjedništava, stožera zaštite i spašavanja, udruga građana od značaja za zaštitu i spašavanje) donosi se Plan razvoja sustava civilne zaštite na području Grada Ivanić-Grada za 2016. godinu. (u daljnjem tekstu: Plan razvoja sustava civilne zaštite).

Da bi ovaj Plan razvoja bio ostvariv, cijeli proces razvoja povezan je sa mogućnostima financijskih sredstava Proračuna Grada koja će se odvojiti za subjekte u sustavu civilne zaštite.

Plan razvoja sustava civilne zaštite odnosi se na sljedeće:

1. **CIVILNA ZAŠTITA**

Stožer zaštite i spašavanja, Zapovjedništvo civilne zaštite i postrojbe civilne zaštite trebaju osigurati kontinuirano provođenje sustava za zaštitu i spašavanje.

**STOŽER ZAŠTITE I SPAŠAVANJA i ZAPOVJEDNIŠTVO CIVILNE ZAŠTITE**

Stožer zaštite i spašavanja osniva se u svakoj jedinici lokalne i područne (regionalne) samouprave i na razini Republike Hrvatske, a aktivira se kada se proglasi stanje neposredne prijetnje, katastrofe i velike nesreće, te je stručna potpora gradonačelniku Grada Ivanić-Grada kod rukovođenja i zapovijedanja operativnim snagama u slučaju veće nesreće ili katastrofe. Gradsko vijeće Grada Ivanić-Grada donijelo je Odluku o imenovanju Stožera zaštite i spašavanja Grada Ivanić-Grada 19.09.2013. sukladno Pravilnika o mobilizaciji i djelovanju operativnih snaga zaštite i spašavanja i Odluci o osnivanju Stožera zaštite i spašavanja na području Grada Ivanić-Grada (Službeni glasnik , broj 04/08 i 06/13)

Gradsko vijeće Grada Ivanić-Grada donijelo 17.08.2013. Odluku o imenovanju Zapovjedništva civilne zaštite Grada Ivanić-Grada, a osnovano je za upravljanje i usklađivanje aktivnosti operativnih snaga i ukupnih ljudskih i materijalnih resursa odnosno za zapovijedanje snagama i sredstvima civilne zaštite u slučaju neposredne prijetnje, katastrofe i velike nesreće na području Grada Ivanić-Grada.

Kontakt podatke (adrese,fiksni i mobilni telefonski brojevi) Stožera i Zapovjedništva potrebno je kontinuirano ažurirati.

Do osnivanja Stožera civilne zaštite Grada Ivanić-Grada mjerodavni će biti Stožer zaštite i spašavanja i Zapovjedništvo civilne zaštite Grada Ivanić-Grada te ih je potrebno upoznati s novim Zakonom o sustavu civilne zaštite („Narodne novine“ broj 82/2015) odnosno sa mjerama sustava civilne zaštite, ustrojavanjem sustava civilne zaštite, djelovanju sustava civilne zaštite i načelima sustava civilne zaštite, sudionicima u sustavu civilne zaštite, te obavezama jedinica lokalne i područne (regionalne) samouprave u provođenju zakonskih obveza definiranih Zakonom o sustavu civilne zaštite

Rok izvršenja: sjednica Stožera zaštite i spašavanja i Zapovjedništva civilne zaštite u prvoj polovici 2016. godine.

- Nositelj: Grad Ivanić-Grada

- Izvršitelj: Područni ured za zaštitu i spašavanje Zagreb

U roku jedne godine od stupanja na snagu Zakona o civilnoj zaštiti donijet će se provedbeni akti, te do tada ostaju na snazi slijedeći dokumenti donijeti na temelju Zakona o zaštiti i spašavanju:

- Odluka o osnivanju i ustroju postrojbi civilne zaštite

- Odluka o imenovanju povjerenika civilne zaštite

- Odluka o određivanju operativnih snaga zaštite i spašavanja i pravnih osoba od interesa za zaštitu i spašavanje na području Grada Ivanić-Grada

- Procjena ugroženosti stanovništva, materijalnih i kulturnih dobara i okoliša od katastrofa i velikih nesreća za područje Grada Ivanić-Grada

- Plan zaštite i spašavanja Grada Ivanić-Grada

- Plan civilne zaštite Grada Ivanić-Grada

**POSTROJBE CIVILNE ZAŠTITE, POVJERENICI CIVILNE ZAŠTITE,**

**Postrojbe civilne zaštite**

Tijekom prve polovice 2016. godine, a u svrhu povećanja spremnosti i mogućnosti u provođenju akcija zaštite i spašavanja potrebno je izvršiti osposobljavanje onih pripadnika postrojbe civilne zaštite Grada Ivanić-Grada opće namjene koji nisu pristupili izvršenom osposobljavanju 14.11.2015. g.

U suradnji sa DUZS/PUZS Zagreb – Odjelom za preventivno – planske poslove i MORH – Područnim odsjekom za poslove obrane i Područnim Odjelom za poslove obrane Zagreb, potrebno je kontinuirano vršiti popunjavanje postrojbi civilne zaštite sa vojnim obveznicima starim do 55. godina života (promjene prebivališta, umrli, invalidi, bolesni i sl.), kao i njihovu smotru i edukaciju.

Potrebno je nastaviti opremanje postrojbi civilne zaštite osobnom i skupnom opremom u skladu sa raspoloživim sredstvima predviđenim Proračunom, a prema planu opremanja odobrenom od gradonačelnice.

**Povjerenike civilne zaštite** potrebno je, nakon provođenja postupaka raspoređivanja na te poslove, upoznati s novim Zakonom o sustavu civilne zaštite („Narodne novine“ broj 82/2015) a prije svega sa

- Djelovanjem sustava civilne zaštite i načelima sustava civilne zaštite

- Obavezama jedinica lokalne i područne (regionalne) samouprave u provođenju zakonskih obveza definiranih Zakonom o sustavu civilne zaštite

- Obavezama povjerenika civilne zaštite u izvršavanju njihovih zadaća

Rok za izvršenje navedenog je druga polovica 2016. godine.

1. **VATROGASTVO:**

Vatrogasna postrojba Grada Ivanić-Grada kao okosnica ukupnog sustava zaštite i spašavanja na području Grada i u 2016. godini treba biti najznačajniji operativni kapacitet sustava zaštite i spašavanja - u spremnosti 24 sata dnevno.

U cilju spremnosti i brzog djelovanja vatrogasnih postrojbi za 2016. godinu potrebno je planirati kontinuiranu edukacija zaposlenika VP-a za moguće opasnosti u cestovnom i željezničkom prometu, mogućim akcidentima, poplavama i slično.

Potrebno je izvršiti opremanje, osposobljavanje i usavršavanje prema planovima zaštite od požara u postrojbi VP, ali i u DVD-ima s područja Grada.

Posebna usavršavanja zaposlenika VP: pružanje prve pomoći, usavršavanje za rad hidrauličnim alatima, u prometnim intervencijama, radovima na vodi, intervencijama u slučaju potresa

Potrebno je nastaviti s daljnjim razvojem dobrovoljnog vatrogastva sukladno njihovim vlastitim programima i razvojnim projektima, te kontinuirano provoditi njihovo osposobljavanje.

U području rada sa članstvom DVD-a posebnu pažnju potrebno je posvetiti vatrogasnoj mladeži, kao potencijalnim budućim operativnim vatrogascima.

Sredstva za decentralizirano financiranje redovne djelatnosti Vatrogasne postrojbe Grada, kao i sredstva za financiranje dobrovoljnih vatrogasnih društva planiraju se temeljem članka 43.-45. Zakona o vatrogastvu.

1. **SKLONIŠTA:**

S obzirom da Grad Ivanić-Grad nema u svojem vlasništvu javno sklonište, Planom civilne zaštite utvrđeni su podrumski i drugi objekti za sklanjanje ljudi, materijalnih i drugih dobara i to:

u Ivanić-Gradu:

Javni zaklon T 1 Školska ulica bb

Podrumi u stambenoj zgradi Milke Trnine kčbr.2,4,6 i 8 i 9, 11,13 i 15

Podrum u stambenim zgradama Savska ulica kčbr.102

Podrum u kući Tomašić Sportska ulica kčbr.12

Podrum u Župnom dvoru Park hrvatskih branitelja 3

Podrum u kući Savska 34

Podrum u stambenoj zgradi POS-a Vukovarska 6

Podrum u stambenoj zgradi branitelja Omladinska 28

Podrum u zgradi Privredne banke Zagreb Školska ulica kčbr.2

Podrum u stambenoj zgradi Eduarda Babića 5

Podrum u poslovnoj zgradi Deželićeva 2

Podrum u poslovno-stambenoj zgradi Ulica Slobode bb

Podrum u zgradi Vatrogasne postrojbe Omladinska 30

Podrum u stambenoj zgradi Moslavačka 30

Podrum u poslovnoj zgradi Park hrvatskih branitelja 6

u Šumećanima:

Podrum u Društvenom domu Šumećani bb

U 2016. godini potrebno je u tim objektima provjeriti uvjete za sklanjanje ljudi, materijalnih i drugih dobara.

1. **UDRUGE GRAĐANA OD INTERESA ZA SUSTAV CIVILNE ZAŠTITE**

Radio klub „Ivanić“ Omladinska 30, Ivanić-Grad, LD "Prepelica",Vulinčeva 29,Ivanić-Grad, LD "Srna" Trebovec, Dugoselska 19, Breška Zelina, LD "Fazan" Topolje,Vulinčeva 113, Ivanić-Gradi i Lovačko društvo "Šljuka",Opatinec ,Tarno 3,Ivanić- Grad, koje su Planom zaštite i spašavanja i Planom civilne zaštite Grada Ivanić-Grada utvrđene kao udruge od interesa za zaštitu i spašavanje u svojim aktivnostima i u 2016. godini planiraju nastaviti sa stručnim osposobljavanjem svojih članova i sukladno osiguranim financijskim sredstvima nabavljati opremu koja će se moći, uz već postojeću, koristiti i u druge svrhe u slučaju izvanrednih situacija. U postupku usklađivanja i ažuriranja Plana zaštite i spašavanja i Plana civilne zaštite Grada Ivanić-Grada potrebno je planirati i druge udruge građana od interesa za sustav civilne zaštite.

1. **PRAVNE OSOBE OD INTERESA ZA ZAŠTITE I SPAŠAVANJA STANOVNIŠTVA, MATERIJALNIH I KULTURNIH DOBARA GRADA IVANIĆ\_GRADA**

Sa pravnim osobama od interesa za zaštitu i spašavanje kojima su, nakon donošenja Plana zaštite i spašavanja i Plana civilne zaštite Grada Ivanić-Grada, dostavljeni Izvodi iz tih planova s konkretnim zaduženjima kod zaštite i spašavanja stanovništva, materijalnih i kulturnih dobara Grada Ivanić-Grada, potrebno je održati sastanak na kojem će se razmotriti zadaće pravnih osoba u sustavu zaštite i spašavanja odnosno civilne zaštite.

1. **SUSTAV UZBUNJIVANJA GRAĐANA**

U organizaciji zaštite i spašavanja u Gradu Ivanić-Gradu je potrebno nastaviti rad na unaprjeđenju sustava veza svih sudionika zaštite i spašavanja u skladu s normama u Europi te nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa.

1. **EDUKACIJA STANOVNIŠTVA**

Zadatak je da se edukacijom podigne razina svijesti građana kao sudionika sustava civilne zaštite, te iz tog razloga potrebno kontinuirano vršiti:

- upoznavanje građana sa sadržajem Planova zaštite i spašavanja i Plana civilne zaštite Grada Ivanić-Grada putem javnih rasprava u mjesnim odborima te putem web stranice Grada, te izrada potrebnih uputa (letaka) o postupanju stanovništva u slučaju velikih nesreća i katastrofa naročito za moguće nesreće i katastrofe izazvane poplavama, potresima i opasnim tvarima u stacionarnim objektima,

Na primjeran način obilježiti Dan Civilne zaštite, Dan vatrogastva i Mjesec zaštite od požara, Međunarodni dan Crvenog križa, Dan broja 112, Dan planeta zemlje, Dan voda i drugi datumi moraju biti u funkciji edukacije stanovništva, a što znači da ove datume treba iskoristiti za prezentaciju rada i dostignuća sudionika zaštite i spašavanja.

1. **FINANCIRANJE SUSTAVA CIVILNE ZAŠTITE**

Prema članku 17. Podtočka 3.Zakona o sustavu civilne zaštite izvršno tijelo jedinice lokalne samouprave odgovorno je, između ostalog, za osnivanje, razvoj i financiranje, opremanje, osposobljavanje i uvježbavanje operativnih snaga odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga sukladno usvojenim smjernicama i planu razvoja sustava civilne zaštite . Financiranje sustava civilne zaštite po prijedlogu Proračuna Grada Ivanić-Grada za 2016. godinu je slijedeće :

Civilna zaštita………………………………………………..20.000,00 kn

Vatrogasna postrojba Grada Ivanić-Grada …………. 6.685.700,00 kn

Vatrogasna zajednica Grada Ivanić-Grada…………… 750.000,00 kn

Gradsko društvo Crvenog križa………………………. 365.000,00 kn

Ukupno:……………………………………………… 7.820.700,00 kn

Financiranje sustava civilne zaštite za 2017. i 2018. godinu utvrđeno je Projekcijom proračuna Grada Ivanić-Grada za navedene godine.



1. **SURADNJA NA PODRUČJU CIVILNE ZAŠTITE**

Suradnja svih sudionika zaštite i spašavanja u sustavu civilne zaštite na području Grada Ivanić-Grada je dobra ali je u narednoj 2016. godini ovu suradnju potrebno unaprijediti.

Razmjenom iskustava, podataka, znanja i vještina i provođenjem vježbi sa odgovarajućim institucijama zaštite i spašavanja potrebno je postići podizanje razine sigurnosti civilnog stanovništva na području Grada Ivanić-Grada.

U okviru Grada Ivanić-Grada ali i šire potrebno je kontinuirano razrađivati i usklađivati mjere i aktivnosti sudionika u sustavu civilne zaštite, dogovarati zajedničko djelovanje i pružanje međusobne pomoći u skladu sa pozitivnim propisima. Nastaviti suradnju s Područnim uredom za zaštitu i spašavanje Zagreb s ciljem jačanja i usavršavanja operativnih i drugih snaga sustava civilne zaštite na području Grada Ivanić-Grada.

OBRAZLOŽENJE

Donošenjem Zakona o sustavu civilne zaštite provedena je sveobuhvatna normativna reforma sustava, a preimenovanjem sustava zaštite i spašavanja u sustav civilne zaštite izvršeno je pojmovno usklađivanje i standardiziranje sa stanjem na prostoru Europske unije na način da se zaštita i spašavanje u velikim nesrećama i katastrofama definiraju kao aktivnosti civilne zaštite.

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Člankom 17. Stavak1. Podstavak1. Zakona o sustavu civilne zaštite predstavničko tijelo, na prijedlog izvršnog tijela jedinice lokalne i područne (regionalne) samouprave u postupku donošenja proračuna razmatra i usvaja godišnji plan razvoja sustava civilne zaštite s financijskim učincima.

Obzirom da procjena rizika od velikih nesreća i plan djelovanja civilne zaštite kao temeljni akti nisu doneseni temeljem Zakona o sustavu civilne zaštite, ovim Planom razvoja sustava civilne zaštite koji se donosi na zakonski određeni rok nužno je uskladiti i funkcionalno objediniti aktivnosti svih subjekata civilne zaštite koje se odnose na provođenje mjera i aktivnosti civilne zaštite.

U skladu sa svime naprijed navedenim predlaže se donošenje Plan razvoja sustava civilne zaštite Grada Ivanić-Grada u priloženom tekstu.

|  |  |
| --- | --- |
|  |  |