REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/16-01/2

URBROJ: 238/10-02/13-16-1

Ivanić-Grad, 16. veljače 2016.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o izmjeni Odluke o obvezi plaćanja naknade za razvoj javne odvodnje na području Grada Ivanić-Grada**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14), Gradonačelnik Grada Ivanić-Grada, utvrdio je prijedlog

**Odluke o izmjeni Odluke o obvezi plaćanja naknade za razvoj javne odvodnje**

**na području Grada Ivanić-Grada**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se predstavnik trgovačkog društva Odvodnja Ivanić-Grad d.o.o.

S poštovanjem,

GRADONAČELNIK :

Javor Bojan Leš, dr. vet. med.

Na temelju članka 52. stavka 1. i članka 56. Zakona o financiranju vodnog gospodarstva (NN, br. 153/09, 90/11 i 56/13) i članka 35. Statuta Grada Ivanić-Grada (Službeni glasnik, broj 02/14) Gradsko vijeće Grada Ivanić-Grada, na svojoj \_\_ sjednici održanoj dana \_\_\_\_\_\_\_ 2016. godine, donijelo je sljedeću

**ODLUKU**

**o izmjeni Odluke o obvezi plaćanja naknade za razvoj javne odvodnje**

**na području Grada Ivanić-Grada**

Članak 1.

Članak 1. stavak 2. Odluke o izmjeni odluke o obvezi plaćanja naknade za razvoj javne odvodnje na području Grada Ivanić-Grada (Službeni glasnik, broj 05/14), mijenja se i glasi:

„naknada za razvoj javne odvodnje iznosi:

-1,00 kn/m3 za domaćinstva

- 1,00 kn/m3 za pravne i fizičke osobe

Članak 2.

Ostale odredbe ove Odluke ostaju neizmijenjene.

Članak 3.

Ova odluka stupa na snagu osmog dana od dana objave u Službenom glasniku Grada Ivanić-Grada, a primjenjivat će se od 01.04. 2016. godine.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

Klasa: Predsjednik Gradskog vijeća:

URBROJ:

U Ivanić-Gradu, 2016. Željko Pongrac, pravnik kriminalist

|  |  |
| --- | --- |
| **PREDMET:** | Odluka o izmjeni Odluke o obvezi plaćanja naknade za razvoj javne odvodnje na području Grada Ivanić-Grada |
| **PRAVNI TEMELJ:** | Na temelju članka 52. stavka 1. i članka 56. Zakona o financiranju vodnog gospodarstva (Narodne novine broj 153/09, 90/11 i 56/13) i članka 35. Statuta Grada Ivanić-Grada (Službeni glasnik, broj 02/14) |
| **STRUČNA OBRADA:** | Upravni odjel za financije, gospodarstvo, komunalne djelatnosti i prostorno planiranje |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**Obrazloženje**

Sukladno Zakonu o financiranju vodnog gospodarstva ( NN br. 153/09, 90/11, 56/13) Gradsko vijeće je donijelo Odluku o obvezi plaćanja naknade za razvoj javne odvodnje na području Grada Ivanić-Grad kao i Odluku o izmjeni Odluke o obvezi plaćanja naknade za razvoj javne odvodnje na području Grada Ivanić-Grada dana 04.12.2014. godine.

Prihodi od naknade za razvoj zasebno se iskazuju na posebnom računu i koriste se sukladno čl. 55. Zakona o financiranju vodnog gospodarstva (NN 153/09,90/11, 56/13) isključivo za izgradnju komunalnih vodnih građevina iz Zakona o vodama na području Aglomeracije. Prema članku 58. naknada za razvoj mora se koristiti tako da osigura ravnomjeran razvoj sustava javne odvodnje na području Aglomeracije.

U ovom trenutku mišljenja sam da treba smanjiti naknadu za razvoj sa 1,50 kn / m3 na 1,00 kn/m3 za kućanstva i privredu jer se dosadašnja naknada za razvoj isključivo koristi za financiranje idejno-projektne dokumentacije za prosjek sustava odvodnje i pročišćavanja otpadnih voda Aglomeracije Ivanić-Grad. Onog trenutka kada se krene u realizaciju (izvođenje) tog projekta vrijednosti 177.000.000,00 kn bez PDV-a trebat će korigirati visinu cijene naknade za razvoj.

Slijedom navedenog, predlaže se Gradskom vijeću da usvoji ovu Odluku.